ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

ΔΙΑΔΙΚΑΣΙΑ ΕΣΔΠ

Δ-3.3

ΚΑΤΑΡΤΙΣΗ, ΕΓΚΡΙΣΗ ΚΑΙ ΠΑΡΑΚΟΛΟΥΘΗΣΗ ΠΡΟΓΡΑΜΜΑΤΙΚΗΣ ΣΥΜΦΩΝΙΑΣ

**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΣΚΟΠΟΣ 3](#_Toc170402262)

[2. ΒΗΜΑΤΑ ΥΛΟΠΟΙΗΣΗΣ 3](#_Toc170402263)

[3. ΧΡΟΝΟΔΙΑΓΡΑΜΜΑ 5](#_Toc170402264)

[4. ΣΧΕΤΙΚΑ ΕΓΓΡΑΦΑ 5](#_Toc170402265)

[5. ΑΡΧΕΙΑ 6](#_Toc170402266)

[6. ΥΠΕΥΘΥΝΟΤΗΤΕΣ 6](#_Toc170402267)

[7. ΕΠΕΞΗΓΗΣΕΙΣ 6](#_Toc170402268)

[8. ΟΔΗΓΙΕΣ ΕΡΓΑΣΙΑΣ 6](#_Toc170402269)

[9. ΔΙΑΓΡΑΜΜΑ ΡΟΗΣ 7](#_Toc170402270)

# ΣΚΟΠΟΣ

Η Διαδικασία καθορίζει τον τρόπο με τον οποίο διαμορφώνεται, καταρτίζεται, εγκρίνεται και παρακολουθείται η Προγραμματική Συμφωνία μεταξύ του Υπουργείου Παιδείας, Θρησκευμάτων και Αθλητισμού και του Γεωπονικού Πανεπιστημίου Αθηνών.

# ΒΗΜΑΤΑ ΥΛΟΠΟΙΗΣΗΣ

**2.1 Κατάρτιση Πρότασης Προγραμματικής Συμφωνίας**

ΥΠΕΥΘΥΝΟΣ: Μονάδα Στρατηγικού Σχεδιασμού, Πρύτανης, Συμβούλιο Διοίκησης

ΑΡΧΕΙΑ: Εθνική Στρατηγική για την Ανώτατη Εκπαίδευση

Πρότυπο Υπόδειγμα Προγραμματικής Συμφωνίας από την ΕΘΑΑΕ

Στρατηγικό Σχέδιο ΓΠΑ

ΠΕΡΙΓΡΑΦΗ:

Η Μονάδα Στρατηγικού Σχεδιασμού του Ιδρύματος, λαμβάνοντας υπόψη την Εθνική Στρατηγική για την Ανώτατη Εκπαίδευση του Υπουργείου Παιδείας, Θρησκευμάτων και Αθλητισμού, το πρότυπο υπόδειγμα που εκδίδει η ΕΘΑΑΕ για την σύνταξη της Προγραμματικής Συμφωνίας και το εγκεκριμένο Στρατηγικό Σχέδιο του Ιδρύματος, συλλέγει όλα τα αναγκαία δεδομένα από τις ακαδημαϊκές, ερευνητικές και διοικητικές μονάδες του Πανεπιστημίου.

Η Μονάδα Στρατηγικού Σχεδιασμού επεξεργάζεται, αναλύει και αξιολογεί τα δεδομένα, και καταρτίζει την πρόταση της Προγραμματικής Συμφωνίας εκ μέρους του Ιδρύματος, σύμφωνα με το πρότυπο που παρέχεται από την ΕΘΑΑΕ και όσα ορίζονται στο άρθρο 15 του Ν. 4653/2020.

Η πρόταση της Προγραμματικής Συμφωνίας διαβιβάζεται μαζί με την σχετική Εισήγηση του Πρύτανη προς το Συμβούλιο Διοίκησης του Ιδρύματος για έγκριση.

**2.2 Έγκριση Πρότασης Συμφωνίας Προγραμματικού Σχεδιασμού**

ΥΠΕΥΘΥΝΟΣ: Μονάδα Στρατηγικού Σχεδιασμού, Πρύτανης, Συμβούλιο Διοίκησης, Ανώτατο Συμβούλιο της ΕΘΑΑΕ, ΥΠΑΙΘΑ

ΑΡΧΕΙΑ: Εθνική Στρατηγική για την Ανώτατη Εκπαίδευση

Πρότυπο Υπόδειγμα Προγραμματικής Συμφωνίας από την ΕΘΑΑΕ

Στρατηγικό Σχέδιο ΓΠΑ

Πρόταση Προγραμματικής Συμφωνίας της ΜΣΣ-ΓΠΑ

ΠΕΡΙΓΡΑΦΗ:

Το Συμβούλιο Διοίκησης, λαμβάνοντας υπόψη την εισήγηση του Πρύτανη, το Στρατηγικό Σχέδιο του Ιδρύματος, την Εθνική Στρατηγική για την Ανώτατη Εκπαίδευση και το πρότυπο υπόδειγμα και τις οδηγίες της ΕΘΑΑΕ, εγκρίνει την πρόταση Προγραμματικής Συμφωνίας.

Η πρόταση της Προγραμματικής Συμφωνίας υποβάλλεται από τον Πρύτανη στο Ανώτατο Συμβούλιο της ΕΘΑΑΕ μέχρι το τέλος Ιανουαρίου του έτους που προηγείται εκείνου από το οποίο αρχίζει η ισχύς της επόμενης Προγραμματικής Συμφωνίας.

Μετά την κατάθεση της πρότασης της Προγραμματικής Συμφωνίας στην ΕΘΑΑΕ, ακολουθούν διαπραγματεύσεις μεταξύ του Ανώτατου Συμβουλίου της ΕΘΑΑΕ και του Ιδρύματος, σύμφωνα με όσα ορίζονται στο άρθρο 15 του Ν. 4653/2020.

Η Προγραμματική Συμφωνία εγκρίνεται και υπογράφεται από τον Υπουργό Παιδείας, Θρησκευμάτων και Αθλητισμού και τον Πρύτανη του ΓΠΑ, έπειτα από εισήγηση του Ανώτατου Συμβουλίου της ΕΘΑΑΕ, και δημοσιεύεται στην Εφημερίδα της Κυβερνήσεως.

**2.3 Παρακολούθηση της εκτέλεσης της Προγραμματικής Συμφωνίας**

ΥΠΕΥΘΥΝΟΣ: Μονάδα Στρατηγικού Σχεδιασμού, Πρύτανης, Συμβούλιο Διοίκησης, ΕΘΑΑΕ, ΥΠΑΙΘΑ

ΑΡΧΕΙΑ: Προγραμματική Συμφωνία μεταξύ Ιδρύματος και ΥΠΑΙΘΑ

Απολογιστική Έκθεση υλοποίησης της Προγραμματικής Συμφωνίας

ΠΕΡΙΓΡΑΦΗ:

**Η Μονάδα Στρατηγικού Σχεδιασμού παρακολουθεί** σε ετήσια βάση την πορεία εκτέλεσης της Προγραμματικής Συμφωνίας σε συνεργασία με την ΕΘΑΑΕ.

Η Μονάδα Στρατηγικού Σχεδιασμού αποτυπώνει τα πορίσματα σχετικά με την εκτέλεση της Προγραμματικής Συμφωνίας στην ετήσια Απολογιστική Έκθεση, η οποία υποβάλλεται κατόπιν σχετικής εισήγησης του Πρύτανη προς το Συμβούλιο Διοίκησης.

Η εγκεκριμένη Απολογιστική Έκθεση εκτέλεσης της Προγραμματικής Συμφωνίας δημοσιεύεται στον διαδικτυακό τόπο του Ιδρύματος και υποβάλλεται στην ΕΘΑΑΕ και στον Υπουργό Παιδείας, Θρησκευμάτων και Αθλητισμού το αργότερο μέχρι το τέλος Απριλίου του επόμενου έτους.

Η διαδικασία της έγκρισης της ετήσιας Απολογιστικής Έκθεσης εκτέλεσης της Προγραμματικής Συμφωνίας από τον Υπουργό Παιδείας, Θρησκευμάτων και Αθλητισμού ολοκληρώνεται εντός τριών (3) μηνών από την υποβολή της. Αν η προθεσμία αυτή παρέλθει άπρακτη, ο απολογισμός θεωρείται ότι έχει εγκριθεί.

**2.4 Αναθεώρηση/ τροποποίηση της Προγραμματικής Συμφωνίας**

ΥΠΕΥΘΥΝΟΣ: Μονάδα Στρατηγικού Σχεδιασμού, Πρύτανης, Συμβούλιο Διοίκησης, ΕΘΑΑΕ, ΥΠΑΙΘΑ

ΑΡΧΕΙΑ: Προγραμματική Συμφωνία μεταξύ Ιδρύματος και ΥΠΑΙΘΑ

Απολογιστική Έκθεση υλοποίησης της Προγραμματικής Συμφωνίας

Πρόταση αναθεώρησης/ τροποποίησης της Προγραμματικής Συμφωνίας

ΠΕΡΙΓΡΑΦΗ:

Η ΕΘΑΑΕ παρακολουθεί σε ετήσια βάση και αξιολογεί την πορεία εκτέλεσης της Προγραμματικής Συμφωνίας του Ιδρύματος με το Υπουργείο Παιδείας, Θρησκευμάτων και Αθλητισμού και δύναται να εισηγηθεί την τροποποίησή της στον Υπουργό Παιδείας, Θρησκευμάτων και Αθλητισμού.

Τα συμβαλλόμενα μέρη επανεξετάζουν την Προγραμματική Συμφωνία και την τροποποιούν αναλόγως, για λόγους δημοσίου συμφέροντος, όταν αυτό κρίνεται αναγκαίο.

Στην περίπτωση που διαπιστωθεί ανάγκη για την τροποποίηση της Προγραμματικής Συμφωνίας, η ΜΣΣ – ΓΠΑ καταρτίζει πρόταση τροποποίησης της Προγραμματικής Συμφωνίας.

Η πρόταση τροποποίησης της Προγραμματικής Συμφωνίας, κατόπιν σχετικής εισήγησης του Πρύτανη, διαβιβάζεται προς το Συμβούλιο Διοίκησης προς έγκριση, σύμφωνα με τα βήματα που περιγράφονται στην διαδικασία έγκρισης (2.2).

# ΧΡΟΝΟΔΙΑΓΡΑΜΜΑ

Η διαδικασία κατάρτισης και έγκρισης της Προγραμματικής Συμφωνίας πραγματοποιείται κάθε τέσσερα έτη.

**Μέχρι το τέλος Ιανουαρίου** του έτους που προηγείται εκείνου από το οποίο αρχίζει η ισχύς της επόμενης Προγραμματικής Συμφωνίας, ο Πρύτανης υποβάλλει την εισήγηση για την Προγραμματική Συμφωνία, κατόπιν απόφασης του Συμβουλίου Διοίκησης, στο Ανώτατο Συμβούλιο της ΕΘΑΑΕ.

**Μέχρι το τέλος Απριλίου** κάθε έτους υποβάλλεται η Ετήσια Απολογιστική Έκθεση εκτέλεσης της Προγραμματικής Συμφωνίας, η οποία αφορά στο προηγούμενο από την κατάθεση έτος, στην ΕΘΑΑΕ και στον Υπουργό Παιδείας, Θρησκευμάτων και Αθλητισμού.

# ΣΧΕΤΙΚΑ ΕΓΓΡΑΦΑ

* Άρθρα 14, 15 και 16 του ν. 4653/2020 όπως τροποποιήθηκαν και ισχύουν
* Εθνική Στρατηγική για την Ανώτατη Εκπαίδευση
* Υπόδειγμα Προγραμματικής Συμφωνίας από την ΕΘΑΑΕ
* Στρατηγικό Σχέδιο ΓΠΑ
* Πρόταση Προγραμματικής Συμφωνίας ΜΣΣ-ΓΠΑ

# ΑΡΧΕΙΑ

|  |  |  |  |  |  |
| --- | --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΤΡΟΠΟΣ ΤΗΡΗΣΗΣ** | | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **ΕΝΤΥΠΟ** | **ΗΛΕΚΤΡ/ΚΟ** |
| **Ε.3.1-01** | Πρόταση Προγραμματικής Συμφωνίας |  | **✓** | **5 έτη** | ΜΣΣ  Συμβούλιο  Διοίκησης |
|  | Πρόταση τροποποίησης Προγραμματικής Συμφωνίας |  | **✓** | **5 έτη** | ΜΣΣ  Συμβούλιο  Διοίκησης |
|  | Ετήσια Απολογιστική Έκθεση εκτέλεσης της Προγραμματικής Συμφωνίας | **✓** | **✓** | **5 έτη** | ΜΣΣ  Συμβούλιο  Διοίκησης |

# 

# ΥΠΕΥΘΥΝΟΤΗΤΕΣ

6.1 Η ΜΣΣ έχει την ευθύνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

Δεν υπάρχουν επεξηγήσεις στην παρούσα Διαδικασία.

# ΟΔΗΓΙΕΣ ΕΡΓΑΣΙΑΣ

# 

# ΔΙΑΓΡΑΜΜΑ ΡΟΗΣ

